Saida Aden Said: Još uvijek imam tu užasnu sliku u glavi.
Gledam ljude kako padaju,
pucnjeve.
Bila sam prestravljena.
Zaista, mnogo sam plakala.
Neko tko mi je znao roditelje, uhvatio me za ruku i rekao:
"Idemo! Idemo! Idemo!"
Ja sam pitala "Gdje mi je mama? Moja mama? Moja mama?"
Noria Ambrine Dusabireme: Noću smo mogli čuti pucnjeve,
čuli smo puške.
Izbori su se trebali održati uskoro.
Mladi ljudi su izlazili na ulice,
protestovali su.
I većina tih mladih ljudi je umrla.
SAS: Ukrcali smo se u vozilo.
Bilo je prekrcato.
Ljudi su spašavali svoj život.
Tako sam pobjegla iz Somalije.
Nedostajem mojoj mami.
Nitko joj nije rekao gdje sam otišla.
NDD: Nismo mogli ići u školu,
na tržnicu, bili smo zatočeni kući.
Tada sam shvatila da, ako dobijem priliku za nečim boljim,
da je moram iskoristiti za bolju budućnost.
(Muzika)
Ignazio Matteini: Broj raseljenih ljudi
se povećavao širom svijeta.
Sada imamo preko 60 miliona raseljenih ljudi u cijelom svijetu.
Nažalost, tu nije kraj.
Christina Russell: Smatram da humanitarna zajednica
počinje shvaćati kroz istraživanja i stvarnost
da se radi o jednom trajnom problemu.
Baylie Damtie Yeshita: Ovi studenti, trebaju tercijarno obrazovanje,
trebaju diplomu koju mogu koristiti.
Ako imamo studente koji trenutno žive u Ruandi,
i primorani su preseliti se, mogu nastaviti svoje studije.
Diploma će im biti od koristi, gdje god oni bili.
CR: Cilj našeg odvažnog projekta je bio da ispita
Pokret globalne edukacije Univerziteta u New Hamphire-u
i njegove mogućnosti,
kako obezbijediti prvostupničke diplome, te put prema zaposlenju
raseljenim osobama i onima koji inače nemaju pristup višem obrazovanju.
SAS: Kao raseljenoj osobi, bilo je skoro nemoguće,
nastaviti školovanje i započeti karijeru.
Zovem se Saida Aden Said,
dolazim iz Somalije.
Imala sam devet godina kada sam došla u Kakumu,
u školu sam krenula sa 17.
Sada radim na prvostupanjskoj diplomi
na Univerzitetu u New Hampshire-u.
NDD: Zovem se Noria Dambrine Dusabireme.
Pokušavam steći diplomu na smjeru komunikacija
sa fokusom na ekonomiju.
CR: Radimo sa studentima iz pet različitih zemalja:
Liban, Kenija, Malavi, Ruanda i Južnoafrička Republika.
Ponosni smo što imamo 800 srednjoškolaca, sada preko 400 prvostupnika
i skoro 1000 upisanih studenata.
Tako da, čar svega ovoga što se fokusiramo na živote raseljenih osoba.
Nema časova.
Nema lekcija.
Nema rokova.
Nema ispita.
Diplomu će dobiti svi koji su sposobni i nemaju rok za to.
Vi birate kada ćete započeti projekat.
Vi birate kako ćete mu pristupiti.
NDD: Kada pristupite platformi, tu možete vidjeti ciljeve.
Pod svakim ciljom, imamo razne projekte.
Kada izaberete projekat, dobijate sposobnosti
koje morate savladati,
upute
i pregled cjelokupnog projekta.
CR: Tajna ovog univerziteta
je spajanje online učenja
sa učenjem uživo sa partnerima
kako bi imali cjelokupnu podršku.
To uključuje akademsko učenje.
Uključuje psihosocijalnu podršku,
zdravstvenu podršku,
kao i podršku pri zaposlenju.
Zbog toga čak 95% završi školovanje,
a 88% se zaposli.
NDD: Ja sam pripravnik u upravljanju društvenim medijima.
Povezano je sa diplomom u komunikacijama koju stičem.
Naučila sam mnogo stvari iz projekata i stvarnog svijeta.
CR: Pripravnički radovi su velika prilika za studente
da vježbaju na svojim sposobnostima,
i za nas da stvorimo veze između tih pripravnika
i budućeg posla.
(Muzika)
Ovaj model učenja ne stavlja vremenska ograničenja
ni politiku univerziteta ni procese istih u centar,
nego same studente.
IM: Ovaj model učenja donosi velike promjene.
Ogromne.
Mijenja tradicionalni način tercijarnog obrazovanja.
BDY: Može promijeniti živote studenata
koji dolaze iz ovih ranjivih zajednica raseljenih osoba.
NDD: Ukoliko dobijem diplomu,
Mogu se vratiti i raditi gdje poželim.
Mogu samouvjerena upisati magistarski na engleskom jeziku,
što je nešto o čemu sam samo mogla sanjati ranije.
I imam samopouzdanje i potrebne vještine
da izađem u svijet u potragu za zaposljenjem
bez da se imalo bojim da neću uspjeti.
SAS: Oduvijek sam htjela raditi sa ljudima.
Želim osnovati neprofitnu organizaciju.
Zagovaramo obrazovanje žena.
Želim postati netko tko je, kao ambasador
i podsticati ih ka učenju
i uvjeriti ih kako nikada nije kasno.
To je moj san.